প্রথম ইঞ্জেকশনের মাধ্যমে মৃত্যুদণ্ড কার্যকর | Bangladesh Today
প্রকাশিত: ১১:৩০ অপরাহ্ণ, আগস্ট ১৫, ২০১৮ | আপডেট: ১১:৩০:অপরাহ্ণ, আগস্ট ১৫, ২০১৮
টিবিটি সারাবিশ্বঃ যুক্তরাষ্ট্রের নেব্রাস্কায় ‘ফেনটানিল’ প্রয়োগের মাধ্যমে প্রথম মৃত্যুদণ্ড কার্যকর করা হয়েছে। মঙ্গলবার চারটি রাসায়নিক পদার্থের সমন্বয়ে তৈরি ফেনটানিল শরীরে প্রবেশ করিয়ে দু‘টি হত্যা মামলার আসামি ক্যারে ডিন মুরের মৃত্যুদণ্ড কার্যকর করা হয়।
ডিন মুর হলেন যুক্তরাষ্ট্রের মধ্যপশ্চিমাঞ্চলীয় প্রদেশগুলোর মধ্যে গত ২১ বছরে প্রথম মৃত্যুদণ্ডপ্রাপ্ত। আর তারচেয়েও গুরুত্বপূর্ণ বিষয় হলো, তিনিই প্রথম ইঞ্জেকশন প্রয়োগের মাধ্যমে মৃত্যুদণ্ড কার্যকর হওয়া আসামি।
১৯৭৯ সালে সংঘটিত দুইটি খুনের ঘটনায় অভিযুক্ত ছিলেন তিনি। মুর ৩৮বছর ধরে মৃত্যুদণ্ডে দণ্ডিত অবস্থায় বন্দি ছিলেন। পরবর্তীতে গত ২ আগস্ট তিনি তার মৃত্যুদণ্ড কার্যকরের আবেদন জানিয়ে একটি লিখিত বিবৃতি পেশ করেন।
নেব্রাস্কার জন্য মুরের মৃত্যুদণ্ড কার্যকর একটি অত্যন্ত তাৎপর্যপূর্ণ ঘটনা। কেননা সেখানে ২০১৫ মৃত্যুদ- রহিত করা হয়। তবে, সেবছরই একটি গণভোটের মধ্যদিয়ে তা পুনর্বহাল করা হয়। ১৯৯৭ সালে শেষবারেরমত ইলেক্ট্রিক চেয়ারে বসিয়ে মৃত্যুদণ্ড কার্যকর করা হয়েছিলো। এএফপি